[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Lapsed on terased ma\u0308rkama pandeemia po\u0303hjustatud muutusi"}, {"text_idx": "#000007", "text": "Pandeemia mo\u0303judest lastele on enim avalikkuse ta\u0308helepanu saanud vaimse tervise ja distantso\u0303ppega seotud probleemid. Dagmar Kutsari ja Leena Kurvet-Ka\u0308osaare tehtud uuring na\u0308itab aga, et koolilapsed ise na\u0308evad uues olukorras nii head kui halba."}, {"text_idx": "#000008", "text": "Mo\u0303ned pa\u0308evad peale eriolukorra kehtestamist 2020. aasta ma\u0308rtsis tuli Eesti Kirjandusmuuseum va\u0308lja u\u0308leskutsega, milles paluti inimestel hakata pidama pa\u0308evikut ning po\u0308o\u0308rata ta\u0308helepanu sellele, kuidas igapa\u0308evaelu ja suhted la\u0308hedaste ning so\u0303pradega muutunud on ja ka sellele, mis on nende isiklikud hirmud ja lootused."}, {"text_idx": "#000009", "text": "Pa\u0308evikute kogumisvo\u0303istlusele laekunud kirjutiste seas oli arvestatav kogus koolilaste pa\u0308evikuid, millest suurem jagu olid kirjutatud distantso\u0303ppe ajal koolito\u0308o\u0308na. Neist vo\u0303tsime vaatluse alla kuuendate klasside ning abiturientide pa\u0308evikud. Lisaks tegime nii 2020. kui 2021. aastal lastega ka intervjuusid, mille ka\u0308igus pu\u0308u\u0308dsime mo\u0303ista nende kogemusi seoses pandeemiaga."}, {"text_idx": "#000010", "text": "Intervjuu kava oli avar: intervjuude la\u0308biviijad ku\u0308sisid lastelt, mis on nende elus vo\u0303rreldes pandeemiaeelse ajaga teisiti, mis on pandeemia ajal halvemini ja mis paremini ning mida nad selles olukorras muudaksid, kui nad na\u0308iteks saaksid olla vo\u0303lurid."}, {"text_idx": "#000011", "text": "Nii pa\u0308evikute kirjutamine kui ka intervjuude tegemine langes pandeemia esimese ja teise laine tippajale, mil o\u0303pilased olid distantso\u0303ppel. Kogutud materjali eriline va\u0308a\u0308rtus on see, et saime analu\u0308u\u0308sida laste ja noorte vahetute kogemuste peegeldusi."}, {"text_idx": "#000012", "text": "Meie uuringu fookuses oli see, kuidas ja milliseid muutusi lapsed ta\u0308heldasid ja millisel viisil ja millisel ma\u0308a\u0308ral need mo\u0303jutasid laste subjektiivset heaolu. Uuring na\u0308itas, et pandeemiaolukord mo\u0303jutab laste heaolu mitmel viisil, kuid selle mo\u0303ju ei tajunud lapsed (eriti 2020 kevadel) u\u0308ksnes negatiivsena."}, {"text_idx": "#000013", "text": "Koroona esimese laine aegu oli palju teadmatust, oskamatust, o\u0303pilaste enesejuhtimise oskused pandi proovile, kuid samas nautisid lapsed hilisemat a\u0308rkamist ja vo\u0303imalust ise oma pa\u0308evakava luua."}, {"text_idx": "#000014", "text": "\"Uuring na\u0308itas, et pandeemiaolukord mo\u0303jutab laste heaolu mitmel viisil, kuid selle mo\u0303ju ei tajunud lapsed (eriti 2020 kevadel) u\u0308ksnes negatiivsena.\""}, {"text_idx": "#000015", "text": "Ko\u0303ige positiivsemalt tajutud muutus oli vo\u0303imalus veeta rohkem aega pereringis koos vanematega ja osaleda u\u0308histegevustes, mis ulatusid looduses jalutamisest tubaste lauama\u0308nguo\u0303htute ja u\u0308hise so\u0308o\u0308givalmistamiseni."}, {"text_idx": "#000016", "text": "Detailselt kirjeldasid lapsed ka piirangutest kinnipidamist, sealhulgas oma iseseisvates toimingutes ning taunisid nende eiramist. Vaid va\u0308ga u\u0308ksikutel juhtudel ei peetud piiranguid ega neist kinnipidamist (na\u0308iteks distantsi hoidmist vo\u0303i maski kandmist) oluliseks ning see oli alati seotud perekonnas omaksvo\u0303etud hoiakutega."}, {"text_idx": "#000017", "text": "Paljude laste pa\u0308evikutest ja intervjuudest tuli va\u0308lja aga u\u0308ldine turvatunde va\u0308henemine, mis oli eelko\u0303ige seotud hirmuga, et haigestuvad nende vanemaealised perekonnaliikmed. Va\u0308hemalt teatud ma\u0308a\u0308ral aitas a\u0308revusega toime tulla pereliikmete toetus."}, {"text_idx": "#000018", "text": "Nii gu\u0308mnaasiumio\u0303pilaste kui ka 6. klassi o\u0303pilaste jaoks oli pandeemiaolukorra juures ko\u0303ige keerulisem see, et katkes tavapa\u0308rane suhtlus eakaaslastega nii koolikontekstis kui ka vabaajategevustes. Noorema vanuseru\u0308hma lapsed tajusid ka koolito\u0308o\u0308d tihedalt seotuna tavapa\u0308rase suhtlusega oma klassikaaslaste, so\u0303prade ja o\u0303petajatega. Kuigi vaid va\u0308hesed pidasid distantso\u0303ppe ajal koolito\u0308o\u0308d u\u0308le jo\u0303u ka\u0308ivaks, mo\u0303jutas suhtlemisvo\u0303imaluste puudumine o\u0303ppeprotsessi ja u\u0308leu\u0308ldist elukvaliteeti tugevalt."}, {"text_idx": "#000019", "text": "\"2021. kevadeks hakkas ilmnema u\u0308ldine pandeemiava\u0308simus. Ka lapsed ra\u0308a\u0308kisid rohkem koduse o\u0303hkkonna na\u0308rviliseks muutumisest ja so\u0303pradest, kes on varasemast na\u0308rvilisemad ning on hakanud ennast lo\u0303ikuma.\""}, {"text_idx": "#000020", "text": "Laste pa\u0308evikutest ja intervjuudest tuli va\u0308lja, et tavapa\u0308raste suhtlusviiside a\u0308ralangemisel ei suutnud sotsiaalmeedia neid asendada vo\u0303i suutis seda u\u0308ksnes mo\u0303ningal ma\u0308a\u0308ral. Mo\u0303lemas vanuseru\u0308hmas to\u0303usis esile su\u0308venev igatsus so\u0303prade ja\u0308rele. So\u0303brad olid just nooremate laste jaoks need, kelle pa\u0308rast nad soovisid, et saaksid kooli tagasi minna. Vanema vanuseru\u0308hma noored to\u0303id esile, et vo\u0303imaluse puudumine so\u0303pradega (sh poiss- ja tu\u0308drukso\u0303pradega) kokkusaamiseks raskendas toimetulekut ka igapa\u0308evaelu probleemidega, kus just so\u0303brad olid harilikult suurimaks toeks."}, {"text_idx": "#000021", "text": "Kevadeks 2021 su\u0308venes distants so\u0303pradest ja to\u0303rjutuse tunne veelgi. Nii juhtus eriti nendel, kes oma so\u0303nutsi ei olnud veebiso\u0303ltlased. Koguneti ja ma\u0308ngiti u\u0308hiseid ma\u0308nge vo\u0303i lihtsalt suheldi aga just nimelt veebikeskkonnas. Mitmed lapsed kirjeldasid vaimsete probleemide avaldumist kas endal vo\u0303i kellelgi teisel."}, {"text_idx": "#000022", "text": "2021. kevadel igatsesid paljud lapsed endiselt so\u0303prade ja\u0308rele, kuid sai selgeks ka see, et kooli tahavad tagasi need, kellel on tekkinud o\u0303ppimises lu\u0308ngad ja kes on mures oma o\u0303pitulemuste pa\u0308rast. Oli siiski ka o\u0303pilasi, kes kooli tagasi ei igatsenudki. Nende side kooliga oli juba enne pandeemiat kehvapoolne. Vo\u0303ib arvata, et na\u0308iteks kiusamiskogemusega laste jaoks vo\u0303is koolide avanemine osutuda proovikiviks."}, {"text_idx": "#000023", "text": "\"Noorema vanuseru\u0308hma laste puhul olid u\u0308llatavad va\u0308ikesed ma\u0308rgid sellest, kuidas pandeemiaolukord nende elu mo\u0303jutab, na\u0308iteks va\u0308ga sagedased kirjeldused uneha\u0308iretest.\""}, {"text_idx": "#000024", "text": "Meie andmed na\u0308itasid seda, et lapsi, kelle jaoks pandeemia u\u0308htegi negatiivsena tajutud muutust kaasa ei toonud, peaaegu ei olegi. Probleemid on omavahel seotud \u2013 na\u0308iteks mo\u0303jutab u\u0308ksilduse ja a\u0308ralo\u0303igatuse tunne hakkamasaamist koolito\u0308o\u0308ga ja vastupidi."}, {"text_idx": "#000025", "text": "Noorema vanuseru\u0308hma laste puhul olid u\u0308llatavad va\u0308ikesed ma\u0308rgid sellest, kuidas pandeemiaolukord nende elu mo\u0303jutab, na\u0308iteks va\u0308ga sagedased kirjeldused uneha\u0308iretest. See oli u\u0308ks uuringu u\u0308llatavaid tulemusi, mis u\u0308htlasi osutab vajadusele ko\u0303igi vanuseru\u0308hmade laste vaimse tervisega va\u0308ga to\u0303siselt riiklikul tasemel tegeleda."}, {"text_idx": "#000026", "text": "Teisalt tuli esile ka see, et laste subjektiivse heaolu tunne ei so\u0303ltu vaid perekonna majanduslikust olukorrast; nii ei tundnud lapsed peredes, kus pere sissetulekud koroona to\u0303ttu tunduvalt langenud olid, et nende heaolu oleks sellest olulisel ma\u0308a\u0308ral mo\u0303jutatud. Samas tundsid lapsed end va\u0308ga ha\u0308sti ka majanduslikult kindlustatud peres, kus vanematel oli vo\u0303imalik endale abiks palgata koduo\u0303petaja-koduabiline."}, {"text_idx": "#000027", "text": "U\u0308llatav tulemus oli ka meie laste u\u0308ldise koroonakogemuse sarnasus teiste maade lastega nii positiivsete kogemuste (na\u0308iteks rohkem aega koos perega ja suuremad vo\u0303imalused ise oma aega kavandada) kui ka negatiivsete kogemuste (na\u0308iteks igatsus so\u0303prade ja\u0308rele, mure la\u0308hedaste tervise pa\u0308rast, vaimse tervisega seotud probleemide ilmnemine) lo\u0303ikes."}, {"text_idx": "#000028", "text": "\"Vo\u0303ib arvata, et na\u0308iteks kiusamiskogemusega laste jaoks vo\u0303is koolide avanemine osutuda proovikiviks.\""}, {"text_idx": "#000029", "text": "Paralleelselt intervjuudega 2021. aasta kevadel tegi Dagmar Kutsari uurimisru\u0308hm kvantitatiivse uurimuse 4.\u20136. klassi o\u0303pilaste hulgas, ku\u0308sides muuhulgas, kuidas on nende eluga rahulolu muutunud pandeemiaaegse ajaga vo\u0303rreldes."}, {"text_idx": "#000030", "text": "Selgus, et ligi kaks kolmandikku hindas tagasivaates oma elu va\u0308ga heaks, kuid pandeemia perioodil oli nende osakaal kahanenud 40 protsendile, kusjuures heaolu kahanemine on olnud suurem tu\u0308drukute hulgas."}, {"text_idx": "#000031", "text": "Ligikaudu pool vastanud lastest leidsid, et nende elu on pandeemia ajal halvenenud, kolmandik leidis, et see on umbes samaks ja\u0308a\u0308nud, kuid umbes 15 protsenti ku\u0308sitletud lastest va\u0308itis, et nende heaolu on pandeemia ajal paranenud. Nende laste suhted kooliga ei olnud juba varem eriti head ning pandeemiaaja elukorralduse juures hindasid nad seda, et neil oli va\u0308hem kohustusi ning et nad said ta\u0308ita aega oma a\u0308rana\u0308gemise ja\u0308rgi, na\u0308iteks arvutima\u0308nge ma\u0308ngides ja so\u0303pradega veebis suheldes."}, {"text_idx": "#000032", "text": "Praeguseks on selge, et elame ja\u0308tkuvalt pandeemiaolukorras ning see mo\u0303jutab koolilaste elukorraldust, hakkamasaamist ja arusaamu maailmast. Kriisiolukorras, kus fookuses on majandustegevuse toetamine ja tervishoiusu\u0308steemi ja\u0308tkusuutlikkus, vo\u0303ib laste vo\u0303imaluste piiramine na\u0308ida ha\u0308davajaliku abivahendina."}, {"text_idx": "#000033", "text": "Pandeemia mo\u0303jud lastele ja noortele on kokkuvo\u0303ttes mitmepalgelised ning negatiivsete mo\u0303jude leevendamiseks ja pikaajaliste negatiivsete mo\u0303jude a\u0308rahoidmiseks on nii riiklikul kui ka omavalitsuse tasandil vaja tegeleda lapse vaimse tervise, heaolu ning o\u0303piraskuste ja mahaja\u0308a\u0308musega seotud ku\u0308simustega, to\u0308o\u0308tada va\u0308lja konkreetseid meetmeid ja tagada nende rahastamine."}, {"text_idx": "#000034", "text": "Lapsed ja noored, nagu ka ta\u0308iskasvanud, on u\u0308hiskonna ta\u0308ieo\u0303iguslikud liikmed ja on oluline neile tagada vajalikul ma\u0308a\u0308ral turvaline ja nende vajadustele vastav elukeskkond ka pandeemiaolukorras."}, {"text_idx": "#000036", "text": "Uuring: turvalises kodus kohanevad lapsed vanemate lahkuminekuga paremini"}, {"text_idx": "#000038", "text": "Imetossudest u\u0308ksi on maratoni vo\u0303itmiseks va\u0308he kasu"}, {"text_idx": "#000039", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000044", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000046", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000048", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000049", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000052", "text": "Minutiloeng: mis muudab palgapa\u0308eva oluliseks?"}, {"text_idx": "#000055", "text": "Tants D-vitamiini u\u0308mber: odav turundustrikk vo\u0303i po\u0303hjamaine paratamatus?"}, {"text_idx": "#000056", "text": "Miks peaks tegema pa\u0308evas just 10 000 sammu?"}, {"text_idx": "#000064", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}, {"text_idx": "#000065", "text": "Teadlane selgitab, kuidas sport tervist kahjustab"}, {"text_idx": "#000067", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}, {"text_idx": "#000068", "text": "To\u0308o\u0308l ka\u0308imine on kahjulik ja pole tarvilikki"}, {"text_idx": "#000071", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]